Kontrei-kuier op Joostenberg | rooi rose Kontrei-kuier op Joostenberg | rooi rose
Kontrei-kuier op Joostenberg
In die Muldersvlei-omgewing, sowat 15 km buite Stellenbosch, lê Joostenberg - 'n familieplaas wat al van 1877 in die familie is. Hier word met trots 'n gemengde boerdery bestuur maar is ook die huis van ons gunstelingslaghuis.
In die slaghuis kan jy met die blokman oor spesialiteitvarksnitte gesels, 'n resep of twee uitruil of net 'n wenk vir die beste "crackling" of brosvet kry. Raak tuis tussen die rakke vol plaasprodukte, vars organiese groente en mooi blomme.
Die Franse sjef, Christophe Dehosse, het onlangs die vernuwing in die deli aan die gang gesit waar jy nou op die langstoep in vrede kan ontspan om 'n luilekker middagete te geniet.
Die spyskaart stel Franse plaaskos ten toon wat van gehalte, vars of tuisgemaakte bestanddele gemaak word. Ander bestanddele word uit die omliggende omgewing verkry en so word die kontrei op jou bord vasgevang.